Document ID: /roh_data/filtered/fineweb-2-filterrobots_roh.jsonl.gz/62935

Il quint da la forz'electrica d'ina chasada svizra crescha l'onn che vegn en media per 20 francs. Tariffas pli autas per la rait da transmissiun da Swissgrid chaschunan quest stausch ensi. La gestiunaria da la rait scriva, che lur tariffas reageschian uschia sin ils pretschs marcantamain pli auts sin ils martgads da forza electrica. Ultra da quai finanziescha la Swissgrid il svilup da la rait da transmissiun cun las entradas da las tariffas.
Da nov paja ina chasada svizra cun in consum annual da 4'500 uras kilowatt il 2023 en media 70 francs per las prestaziuns da Swissgrid. Quai correspundia a var 8% dals custs annuals per electricitad.